stanford-oval/wikipedia huggingface dataset:
Nikita Nesterov
Ura > Seuraura

Nesterov on Traktor Tšeljabinskin kasvatti. Hän pelasi neljänä kautena myös juniorisarja MHL:ssä Belyje Medvedissä. Hänet valittiin kaudella 2011–2012 MHL:n tähdistöpeliin ja kuukauden puolustajaksi kahdesti (syyskuu 2011 ja tammikuu 2012). Nesterov teki KHL-debyyttinsä samalla kaudella. NHL-joukkue Tampa Bay Lightning varasi hänet viidennellä kierroksella 148. pelaajana vuonna 2011.
Huhtikuussa 2013 Nesterov teki kolmivuotisen tulokassopimuksen Lightningin kanssa. Hän pelasi ensimmäisen kauden Pohjois-Amerikassa AHL:ssä farmijoukkue Syracuse Crunchissa. Nesterov aloitti myös kauden 2014–2015 AHL:ssä, ja valittiin AHL:n tähdistöotteluun. Hän sai kutsun Lightningin NHL-joukkueeseen joulukuussa 2014. Nesterov teki NHL-debyyttinsä 31. joulukuuta 2014 Buffalo Sabresia vastaan pelaten yli 15 minuuttia ja saaden tehotilastoon merkinnän +1.
Lokakuussa 2020 Nesterov teki Calgary Flamesin kanssa yksivuotisen ja 700 000 dollarin arvoisen sopimuksen.
Ura > Maajoukkueura

| Mitalit> Miesten jääkiekko.Maa:   Venäläiset olympiaurheilijat. Olympialaiset  | Mitalit> Miesten jääkiekko.Maa:   Venäläiset olympiaurheilijat. Olympialaiset  | Mitalit> Miesten jääkiekko.Maa:   Venäläiset olympiaurheilijat. Olympialaiset  | Miesten jääkiekko> Maa:   Venäläiset olympiaurheilijat. |
| --- | --- | --- | --- |
|  Kultaa | Pyeongchang 2018 | jääkiekko |  |
Maa:   Venäjän olympiakomitea
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | jääkiekko |  |
Maa:   Venäjä
| MM-kilpailut  | MM-kilpailut  | MM-kilpailut  |  |
|  Pronssia | Slovakia 2019 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Alberta 2012 | jääkiekko |  |
|  Pronssia | Ufa 2013 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Saksa 2011 | jääkiekko |  |
Nesterov oli voittamassa olympiakultaa venäläisten olympiaurheilijoiden joukkueessa Pyeongchangissa 2018 ja olympiahopeaa Venäjän olympiakomitean joukkueessa Pekingissä 2022. MM-kilpailuista hänellä on pronssia vuodelta 2019. Nesterov pelasi alle 20-vuotiaiden MM-kilpailuissa vuosina 2012 ja 2013. Ensimmäinen turnaus päättyi hopeaan ja jälkimmäinen pronssiin. Vuoden 2013 kilpailuissa varakapteenina toiminut Nesterov valittiin myös Venäjän top-3-pelaajaksi. Hän pelasi myös alle 18-vuotiaiden MM-kisoissa vuosina 2010 ja 2011 ja voitti jälkimmäisestä pronssia. Nesterov pelasi myös World Junior A Challengessa vuonna 2010.
NHL:n laajennusvaraustilaisuus 2017

Vuoden 2017 NHL:n laajennusvaraustilaisuus oli 18.–21. kesäkuuta 2017 järjestetty tapahtuma, jossa NHL:n uusi laajennusseura Vegas Golden Knights muodosti kauden 2017–2018 joukkueensa varaamalla pelaajia muista NHL-joukkueista. Joukkue julkistettiin NHL Awards -palkintogaalassa 21. kesäkuuta 2017.
Säännöt

Muut 30 NHL-seuraa saivat suojata osan pelaajistaan varaukselta. Tähän oli kaksi vaihtoehtoista tapaa. Seura voi suojata joko seitsemän hyökkääjää, kolme puolustajaa ja yhden maalivahdin, tai kahdeksan kenttäpelaajaa (hyökkääjät/puolustajat) ja yhden maalivahdin. Suojattavien pelaajien joukossa oli oltava kaikki sellaiset pelaajat, joilla oli sopimuksessaan siirron estävä pykälä. Ensimmäisen ja toisen vuoden ammattilaisia eikä sopimuksettomia varattuja pelaajia tarvinnut erikseen suojata, sillä he olivat laajennusvarauksen ulkopuolella.
Suojaamatta jätettyjä pelaajia koski tietyt vaatimukset. Suojaamattomien pelaajien listalta oli löydyttävä puolustaja ja kaksi hyökkääjää, joilla oli sopimukset kaudelle 2017–2018 ja jotka olivat pelanneet yli 40 NHL-ottelua kaudella 2016–2017 tai yli 70 NHL-ottelua kahdella edellisellä kaudella yhteensä. Lisäksi suojaamatta piti jättää maalivahti, jolla on sopimus kaudelle 2017–2018 tai josta olisi tullut rajoitettu vapaa agentti ennen kautta 2017–2018.
Myös Vegas Golden Knightsille oli asetettu vaatimuksia laajennusvaraukseen. Vegasin oli valittava yksi pelaaja kustakin NHL-seurasta, joten sen oli valittava yhteensä 30 pelaajaa. Kokoonpanossa oli oltava laajennusvarauksen jälkeen vähintään 14 hyökkääjää, 9 puolustajaa ja 3 maalivahtia. Joukkueessa oli oltava myös vähintään 20 pelaajaa, joilla oli sopimus kaudelle 2017–2018. Valittujen pelaajien sopimusten summan oli oltava vähintään 60 prosenttia kauden 2016–2017 palkkakattosummasta.
Varaukset

| # | Pelaaja | Seura |
| --- | --- | --- |
| 1. | Calvin Pickard (mv) | Colorado Avalanche |
| 2. | Luca Sbisa (p) | Vancouver Canucks |
| 3. | Teemu Pulkkinen (h) | Arizona Coyotes |
| 4. | Jon Merrill (p) | New Jersey Devils |
| 5. | William Carrier (h) | Buffalo Sabres |
| 6. | Tomáš Nosek (h) | Detroit Red Wings |
| 7. | Cody Eakin (h) | Dallas Stars |
| 8. | Jonathan Marchessault (h) | Florida Panthers |
| 9. | Brayden McNabb (p) | Los Angeles Kings |
| 10. | Connor Brickley (h) | Carolina Hurricanes |
| 11. | Chris Thorburn (h) | Winnipeg Jets |
| 12. | Pierre-Édouard Bellemare (h) | Philadelphia Flyers |
| 13. | Jason Garrison (p) | Tampa Bay Lightning |
| 14. | Jean-François Bérubé (mv) | New York Islanders |
| 15. | James Neal (h) | Nashville Predators |
| 16. | Deryk Engelland (p) | Calgary Flames |
| 17. | Brendan Leipsic (h) | Toronto Maple Leafs |
| 18. | Colin Miller (p) | Boston Bruins |
| 19. | Marc Methot (p) | Ottawa Senators |
| 20. | David Schlemko (p) | San Jose Sharks |
| 21. | David Perron (h) | St. Louis Blues |
| 22. | Oscar Lindberg (h) | New York Rangers |
| 23. | Griffin Reinhart (p) | Edmonton Oilers |
| 24. | Aleksei Jemelin (p) | Montreal Canadiens |
| 25. | Clayton Stoner (p) | Anaheim Ducks |
| 26. | Erik Haula (h) | Minnesota Wild |
| 27. | William Karlsson (h) | Columbus Blue Jackets |
| 28. | Trevor van Riemsdyk (p) | Chicago Blackhawks |
| 29. | Marc-André Fleury (mv) | Pittsburgh Penguins |
| 30. | Nate Schmidt (p) | Washington Capitals |
Kuuroaivi

Kuuroaivi (ven. Куроайв) on tunturi Nikelin kunnassa Petsamon piirissä Murmanskin alueen luoteisosassa Venäjällä. Se sijaitsee Paatsjoen itäpuolella Suomen Neuvostoliitolle luovuttaman entisen Petsamon kunnan länsiosassa. Tunturi on 288 metriä korkea. Tunturin koillispuolella on Kaarablekki -niminen tunturi. Kuuroaivin ja Paatsjoen välistä kulkee entinen Jäämerentie. Suomen aikana tunturin eteläpuolella oli Höyhenjärven kylä ja pohjoispuolella Vouvatusjärven kylä.
La Pazin departementti

La Pazin departementti voi viitata muun muassa seuraaviin paikkoihin:
Argentiina:
La Pazin departementti (Catamarca)
La Pazin departementti (Entre Ríos)
La Pazin departementti (Mendoza)
La Pazin departementti (Bolivia)
La Pazin departementti (El Salvador)
La Pazin departementti (Honduras)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”La Pazin departementti”, voi hakea sivunnimihaulla, laajalla sivunnimihaulla tai tekstihaulla.
Kuninkaanlähde (Kankaanpää)

Kuninkaanlähde elokuussa 2016.
Muistokivi lähteen luona.
Lähteen laskupuroa lokakuussa 2013.
Kuninkaanlähde on Kankaanpäässä Satakunnan maakunnassa sijaitseva lähde, virkistysalue ja matkailukeskus. Kuninkaanlähde sijaitsee Hämeenkankaalla noin kahdeksan kilometrin päässä kaupungin keskustasta.
Kuninkaanlähde sai nykyisen nimensä vuonna 1752 tapahtuneen Kuningas Aadolf Fredrikin vierailun jälkeen. Kuningas pysähtyi helteisenä päivänä 17. heinäkuuta seurueineen lähteelle syömään ja levähtämään. Vierailu oli sen aikaisessa Suomessa suuri tapaus, koska edellisestä kuningasvierailusta oli jo kulunut useita vuosikymmeniä. Paikalla on vierailusta kertova muistokivi. Kuninkaanlähde on ollut kuitenkin jo vuosisatoja aikaisemminkin merkittävä pysähdyspaikka eränkävijöille ja matkustavaisille.
Matkailutoiminta Kuninkaanlähteellä aloitettiin jo 1800-luvulla. Paikalla vieraili runsaasti sekä koti- että ulkomaisia vieraita. 1930-luvulla Kuninkaanlähteelle rakennettiin vieläkin toiminnassa oleva hotelli ja 1960-luvulla maauimala.
Vuonna 1989 SF-Caravan Satakunta rakensi paikalle leirintäalueen. Alueella on nykyään muun muassa ympärivuotiseen käyttöön tarkoitettu sauna- ja huoltorakennus kioskeineen, uima-allas ja vesiliukumäki, pienoisgolfrata, tanssikatos sekä rantalentopallokenttä. Lisäksi alueelta lähtee useita ulkoilu- ratsastus- ja moottorikelkkareittejä.
Lähteen virtaama on noin 10 000 kuutiometriä vuorokaudessa ja se on yksi Suomen runsasvetisimmistä lähteistä.
Aiheesta muualla

Kuvia tai muita tiedostoja aiheesta Kuninkaanlähde (Kankaanpää) Wikimedia Commonsissa
La Pazin departementti (Honduras)

Departementti Hondurasin kartalla.
La Paz on departementti Hondurasin rannikolla. Departementin pääkaupunki on La Paz.
Departementti on perustettu vuonna 1869. Alueen pinta-ala on 2 331 km², ja vuonna 2013 siellä asui 198 926 ihmistä.
Kullaan kirkko

| Kullaan kirkko |
| --- | --- |
 Kullaan kirkko kesällä 2015
Sijainti:  Kullaa, Ulvila
Koordinaatit:  61°28′00″N, 022°09′31″E
Seurakunta:  Ulvilan seurakunta
Rakentamisvuosi:  1766–1767
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kullaan kirkko, sankarihaudat
1939–1944 Isänmaa kunnia.
Kullaan kirkko sijaitsee Kullaalla Ulvilassa, Satakunnassa. Se on rakennettu puusta Tuomas Ravoniuksen johdolla vuosina 1766–1767.  Vuonna 1878 C. J. von Heideken uudisti kirkkoa muun muassa tornin osalta. Silloin myös rakennettiin sakasti. Muodoltaan kirkko on päätytornillinen pitkäkirkko. Kirkkosalin pitkiltä sivuilta ulkonee poikkilaiva, joka on matalampi ja lyhyempi kuin kirkon pitkä sivu. Istumapaikkoja siinä on 450.
Urut on valmistanut uusikaupunkilainen J. A. Zachariassen vuonna 1896. Niissä on 11 äänikertaa. Alttaritaulun on maalannut vuonna 1796 P. Högberg, ja se kuvaa ehtoollisen asettamista ja ristiinnaulittua Jeesusta. Uusgoottilaiseen huippuun päätyvässä kellotornissa on kolme kelloa vuosilta 1766, 1767 ja 1793.
Kirkon vieressä sijaitsevassa entisessä pitäjänmakasiinissa toimii Kullaan kotiseutumuseo.
Aiheesta muualla

Kuvia tai muita tiedostoja aiheesta Kullaan kirkko Wikimedia Commonsissa
Kullaan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Kunniaritarikunta (Armenia)

Ritarikunnan tunnuksia
Kunniaritarikunta (arm. Պատվո շքանշան, Patvo šk’anšan) on armenialainen kunniamerkki, joka perustettiin 27. heinäkuuta 2000. Sitä myönnetään tunnustuksena merkittävistä ansioista valtion ja sen intressien suojelemisen sekä kansojen välisen rauhan, ystävyyden ja edistämisestä. Saajan ei tarvitse olla Armenian kansalainen.
Ritarikunnassa on yksi luokka:
ritari
Kullaan esinemuseo

| Kullaan esinemuseo |
| --- | --- |

Tyyppi:  kotiseutumuseo
Sijainti:  Kullaan kirkkotie 43, Ulvila
Perustettu:  1962
Ylläpitäjä:  Kullaan Kotiseutu- ja Museoyhdistys
Kotisivut:  Kullaan esinemuseo
Koordinaatit:  61.466962°N, 22.157987°E
 fiKullaan esinemuseo 
    
Kullaan esinemuseo (myös Kullaan kotiseutumuseo) on Ulvilan Kullaalla toimiva kotiseutumuseo, joka on perustettu vuonna 1962. Se sijaitsee Kullaan kirkon vieressä entisessä pitäjänmakasiinissa. Kirkon ohella samaan ympäristöön kuuluvat pappila sekä Joutsijoen ylittävä kivisilta.
Museon kokoelma käsittää 1800–1900-lukujen vaihteesta olevaa maatalous- käsityöläisesineistöä sekä Kullaalta löydettyä kivikautista esineistöä. Kokoelman pohjana on maanviljelijä Timo Vallin 1950-luvun lopussa testamenttaama esineistö.
Aiheesta muualla

Kuvia tai muita tiedostoja aiheesta Kullaan esinemuseo Wikimedia Commonsissa
NHL:n laajennusvaraustilaisuus 2021

Tilaisuuden logo.
Vuoden 2021 NHL:n laajennusvaraustilaisuus oli 21. heinäkuuta 2021 järjestetty tapahtuma, jossa NHL:n uusi laajennusseura Seattle Kraken muodosti kauden 2021–2022 joukkueensa varaamalla pelaajia muista NHL-joukkueista, poislukien Vegas Golden Knights.
Taustaa

Seattlen kaupunginvaltuusto hyväksyi 4. joulukuuta 2017 äänin 7–1 KeyArena-stadionin remontoinnin. Joulukuun seitsemäntenä päivänä NHL hyväksyi harkitsemaan laajennusjoukkuetta ja asetti laajennusmaksun 650 miljoonaan dollariin.
13. helmikuuta 2018 sijoitusyhtiö Oak View Group lähetti virallisen laajennushakemuksen NHL:lle ja maksoi kymmenen miljoonan dollarin hakemusmaksun. NHL:n ylintä päätösvaltaa käyttävä elin Board of Governors äänesti samana vuonna 4. joulukuuta yksimielisesti Seattlen laajennusjoukkueen puolesta. Uusi joukkue aloitti pelaamisen kaudella 2021–2022 Läntisen konferenssin Tyynenmeren divisioonassa.
Säännöt

Seattle Kraken noudatti samoja sääntöjä kuin Vegas Golden Knights vuoden 2017 laajennusvaraustilaisuudessa. Muista joukkueista poiketen Golden Knights ei menettänyt Krakenin varaustilaisuudessa yhtään pelaajaa. Muiden 30 joukkueen tuli lähettää liigalle lista suojelluista pelaajista heinäkuun 17. päivään mennessä. Joukkueiden täytyi jättää suojaamatta vähintään kaksi hyökkääjää ja yksi puolustaja, joilla on sopimus kaudelle 2021–2022, ja jotka pelasivat vähintään 27 ottelua kaudella 2020–2021 tai vähintään 54 ottelua kausilla 2019–2020 ja 2020–2021 yhteensä. Joukkueiden täytyi myös jättää suojaamatta yksi maalivahti, jolla on sopimus kaudelle 2021–2022, tai joka on rajoitettu vapaa agentti (RFA) vuonna 2021.
Seattlen tuli varata vähintään 14 hyökkääjää, yhdeksän puolustajaa ja kolme maalivahtia. Kenenkään varaustilaisuudessa varatun pelaajan sopimusta ei saa ostaa ulos ennen kauden 2021–2022 päättymistä.
Varaukset

| # | Pelaaja | Seura |
| --- | --- | --- |
| 1. |  Jeremy Lauzon (p) | Boston Bruins |
| 2. |  Will Borgen (p) | Buffalo Sabres |
| 3. |  Dennis Cholowski (p) | Detroit Red Wings |
| 4. |  Chris Driedger (mv) | Florida Panthers |
| 5. |  Cale Fleury (p) | Montreal Canadiens |
| 6. |  Joey Daccord (mv) | Ottawa Senators |
| 7. |  Yanni Gourde (h) | Tampa Bay Lightning |
| 8. |  Jared McCann (h) | Toronto Maple Leafs |
| 9. |  Morgan Geekie (h) | Carolina Hurricanes |
| 10. |  Gavin Bayreuther (p) | Columbus Blue Jackets |
| 11. |  Nathan Bastian (h) | New Jersey Devils |
| 12. |  Jordan Eberle (h) | New York Islanders |
| 13. |  Colin Blackwell (h) | New York Rangers |
| 14. |  Carsen Twarynski (h) | Philadelphia Flyers |
| 15. |  Brandon Tanev (h) | Pittsburgh Penguins |
| 16. |  Vítek Vaněček (mv) | Washington Capitals |
| 17. |  Tyler Pitlick (h) | Arizona Coyotes |
| 18. |  John Quenneville (h) | Chicago Blackhawks |
| 19. |  Joonas Donskoi (h) | Colorado Avalanche |
| 20. |  Jamie Oleksiak (p) | Dallas Stars |
| 21. |  Carson Soucy (p) | Minnesota Wild |
| 22. |  Calle Järnkrok (h) | Nashville Predators |
| 23. |  Vince Dunn (p) | St. Louis Blues |
| 24. |  Mason Appleton (h) | Winnipeg Jets |
| 25. |  Haydn Fleury (p) | Anaheim Ducks |
| 26. |  Mark Giordano (p) | Calgary Flames |
| 27. |  Adam Larsson (p) | Edmonton Oilers |
| 28. |  Kurtis MacDermid (p) | Los Angeles Kings |
| 29. |  Alexander True (h) | San Jose Sharks |
| 30. |  Kole Lind (h) | Vancouver Canucks |
Kultaheinäsirkka

| Kultaheinäsirkka |
| --- | --- |
 Koiras
Uhanalaisuusluokitus
 {{{status}}} 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Suorasiipiset Orthoptera
Alalahko::  Caelifera
Yläheimo::  Acridoidea
Heimo::  Heinäsirkat Acridae
Suku::  Chrysochraon
Laji::  dispar
Kaksiosainen nimi
 Chrysochraon dispar  (Germar, 1831) 
Katso myös
   Kultaheinäsirkka Wikispeciesissä   Kultaheinäsirkka Commonsissa 
Infobox OKNimi-testi OK: 
Kultaheinäsirkka (Chrysochraon dispar) on keskikokoinen Suomessa tavattava heinäsirkkalaji. Se on väriltään vihertävä, ruskea tai kellertävä. Sitä tavataan merenrannoilla koko Suomessa.
Koiras on 16–19 millimetriä pitkä, naaras 23–29 millimetriä.
NHL-kausi 2017–2018

| NHL-kausi 2017–2018 |
| --- | --- |
Laji:  jääkiekko
Järjestyksessä oleva kausi:  100.
Maa:   Yhdysvallat  Kanada
Joukkueiden määrä:  31
Sarja alkoi:  4. lokakuuta 2017
Sarja päättyi:  7. kesäkuuta 2018
Runkosarjan voittaja:  Nashville Predators
Mestari:  Washington Capitals
Pistepörssin voittaja:  Connor McDavid (Oilers)
Runkosarjan arvokkain pelaaja:  Taylor Hall (Devils)
Pudotuspelien pistepörssin voittaja:  Jevgeni Kuznetsov (Capitals)
Pudotuspelien arvokkain pelaaja:  Aleksandr Ovetškin (Capitals)
  ← 2016–2017 :  2018–2019 → 
NHL-kausi 2017–2018 oli National Hockey Leaguen 100. kausi. Sen aikana jokainen 31 joukkueesta pelasi 82 ottelua runkosarjassa. Uutena organisaationa mukaan liittyi Vegas Golden Knights. Lisäksi Reebok lopetti joukkueiden peliasujen valmistuksen, ja Adidas aloitti sopimuksen mukaisesti ensimmäisen vuotensa varustesponsorina.
Tilastot > Pistepörssi

| Pelaaja | Joukkue | O | M | S | P | +/– | RM |
| --- | --- | --- | --- | --- | --- | --- | --- |
| Connor McDavid | Edmonton Oilers | 82 | 41 | 67 | 108 | +20 | 26 |
| Claude Giroux | Philadelphia Flyers | 82 | 34 | 68 | 102 | +28 | 20 |
| Nikita Kutšerov | Tampa Bay Lightning | 80 | 39 | 61 | 100 | +15 | 42 |
| Jevgeni Malkin | Pittsburgh Penguins | 78 | 42 | 56 | 98 | +16 | 87 |
| Nathan MacKinnon | Colorado Avalanche | 74 | 39 | 58 | 97 | +11 | 55 |
| Taylor Hall | New Jersey Devils | 76 | 39 | 54 | 93 | +14 | 34 |
| Anže Kopitar | Los Angeles Kings | 82 | 35 | 57 | 92 | +21 | 20 |
| Phil Kessel | Pittsburgh Penguins | 82 | 34 | 58 | 92 | –4 | 36 |
| Blake Wheeler | Winnipeg Jets | 81 | 23 | 68 | 91 | +13 | 52 |
| Sidney Crosby | Pittsburgh Penguins | 82 | 29 | 60 | 89 | 0 | 46 |
New Rochelle

| New Rochelle |
| --- | --- |
 Näkymä keskustasta, oikealla Trump Plaza -asuintornitalo.
Valtio:  Yhdysvallat
Osavaltio:  New York
Piirikunta:  Westchester
 – pormestari:  Noam Bramson (demokr.)
Pinta-ala:  
 – Kokonaispinta-ala:  34,3 km²
Väkiluku (2010):  77 062
 – Väestötiheys:  2 692,5 as./km²
 
 www.newrochelleny.com 
Infobox OKVirheellinen NIMI-arvo: 
New Rochelle on pientalovaltainen kaupunki Yhdysvaltojen New Yorkin osavaltion kaakkoisosassa, Manhattanilta koilliseen.
Vuonna 2007 New Rochellessa oli 73 260 asukasta, mikä teki siitä osavaltion seitsemänneksi suurimman kaupungin. Vuoden 2010 väestönlaskennassa asukasluku oli noussut 77 062:een. Vuonna 2008 Yhdysvaltojen podiatriayhdistys nimesi New Rochellen maan toiseksi parhaaksi jalankulkukaupungiksi läheisen New York Cityn jälkeen. Marraskuussa 2008 Business Week -talouslehti nosti New Rochellen osavaltion parhaaksi ja yhdeksi koko maan parhaista asuinpaikoista lapsiperheille. Vuonna 2014 New Rochelle äänestettiin parhaaksi paikaksi asua 550 yhdysvaltalaiskaupungin joukosta.
New Rochelle on saanut nimensä Ranskan La Rochellen kaupungista, josta tuli seudulle 33 hugenottiperhettä vuonna 1688 uskonnollista vainoa pakoon. He saivat lahjoituksena 25 neliökilometriä maata sitä 30 vuotta aiemmin intiaaneilta ostaneelta Thomas Pelliltä ja antoivat paikalle nimen La nouvelle Rochelle.
Alueelle saapui lisää ranskalaissiirtolaisia aina vuoteen 1760 saakka, ja kaupunki pysyi niin ranskankielisenä että monista ympäröivistä hugenottisiirtokunnista lähetettiin lapsia kouluun New Rochelleen.
Ensimmäisessä valtakunnanlaajuisessa väestönlaskennassa vuonna 1790 New Rochellen asukasluvuksi saatiin 692. Heistä 136 oli afroamerikkalaisia, joista sata oli orjia ja 36 vapaita. Vuonna 1820 kaikkiaan 150 mustasta enää kuusi oli orjia, ja viimeisetkin orjat vapautettiin New Yorkin osavaltiossa 1827.
1800-luvulla New York City alkoi vastaanottaa suuria siirtolaismääriä etenkin Irlannista ja Saksasta, jolloin monet aiemmin saapuneet ja vaurastuneet perheet alkoivat muuttaa kaupungin lievealueille, muun muassa New Rochelleen.
1900-luvun alussa New Rochellessa oli 14 720 asukasta. Kiinteistösijoittajat alkoivat ostaa alueen maatiloja ja torppia ja rakentaa alueelle omakotilähiöitä tunnuslauseella ”New Rochelle, City of Homes.”. Vuonna 1909 Edwin Thanhouser perusti kaupunkiin elokuvatuotantoyhtiönsä, joka tuli tunnetuksi elokuvasarjasta Million Dollar Mystery. Vuonna 1923 New Rochellesta kotoisin olevasta Anna Jonesista tuli ensimmäinen musta nainen, joka sai asianajajan oikeudet New Yorkin osavaltiossa.
Vuonna 1930 New Rochellessa oli jo 54 000 asukasta, kun heitä kymmentä vuotta aiemmin oli ollut 36 213. Kolmikymmenluvulla New Rochellen asukkaiden tulotaso oli New Yorkin osavaltion korkein ja koko maan kolmanneksi korkein.
1900-luvun lopulla New Rochelleen saatiin uusi Metro North -linjan rautatieasema, jonka yhteyteen avattiin New Roc Cityksi kutsuttu viihdekeskus, joka sisältää supermarketin, 20 elokuvateatterisalia, jäähallin, mikroautoradan, pienoisgolfkentän, ravintoloita, hotellin ja loft-asuntoja. Sen alta purettiin vuonna 1968 avattu New Rochelle Mall -ostoskeskus.
Sijainti ja maantiede

New Rochelle sijaitsee New Yorkin osavaltion mantereenpuoleisen osan kaakkoiskulmassa, Long Island Sound -lahden rannalla. Lännessä sen naapurikaupungit ovat Pelham, Pelham Manor ja Eastchester, pohjoisessa Scarsdale sekä idässä Mamaroneck ja Larchmont. New Rochelle sijaitsee 3,2 kilometriä pohjoiseen New York Cityn rajalta, jonka takana on Bronxin Pelham Bay Park. New Rochellen pinta-ala on 34,3 neliökilometriä ja se on muodoltaan kolmiomainen, noin 16 kilometriä etelästä pohjoiseen ja leveimmillään kaksi kilometriä itä–länsisuunnassa.
Sijainti ja maantiede > Väestörakenne

New Rochellen keskustassa on myös kerrostaloja, mutta valtaosin kaupunki muodostuu vauraan väestön omakotialueista. Kaupungissa on 11 500 yhden perheen pientaloa ja yhteensä 26 000 kotitaloutta.
New Rochellen pohjoisosa oli mukana Forbes-talouslehden tilastossa 500 kiinteistöhinnoiltaan kalleimmasta postinumeroalueesta Yhdysvalloissa. Pientalojen keskimääräinen hinta oli 752 000 dollaria ja kotitalouksien keskitulot vuodessa hieman alle 200 000 dollaria.
Monet kaupungin omakotialueista ovat vartioituja ja aitojen ympäröimiä. New Rochellen poliisilaitoksen mukaan kaupunki on kuitenkin rikostilastojen valossa kokoluokkansa turvallisin kaupunki New Yorkin osavaltiossa ja viidenneksi turvallisin koko maassa.
Vuonna 2014 Movoto-kiinteistöyhtiö valitsi New Rochellen New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.
Nähtävyyksiä

Execution Rocks Lighthouse, vuonna 1849 rakennettu 17-metrinen majakka keskellä Long Island Soundia.
Huckleberry Island, neljän hehtaarin kokoinen saari, joka on tunnettu linnustostaan.
Leland Castle, newyorkilaisen hotellinomistaja Simeon Lelandin entinen asuintalo, jossa on nyt taidegalleria.
Thomas Paine Historical Site, Yhdysvaltain itsenäistymisajan sankarille Thomas Painelle omistettu museoalue.
Glen Island, puolen neliökilometrin kokoinen saari, jossa on uimaranta ja muita vapaa-ajanviettomahdollisuuksia. Saareen johtaa avattava silta.
Five Islands Park, viidestä saaresta ja niiden välisistä kävelysilloista muodostuva ulkoilualue.
Hudson Park, rantapuisto sataman lähellä, jota pidetään hugenottien alkuperäisenä maihinnousupaikkana.
Davids' Island, entisestä sotilastukikohdasta Fort Slocumista puistoksi ja luonnonsuojelualueeksi muutettu saari, joka tunnetaan muun muassa uhanalaisen bastardikilpikonnan sekä sääksien ja amerikanpikkutiiran elinpaikkana.
Koulutus

New Rochellessa on kymmenen alakoulua, kaksi junior high schoolia ja yksi high school. New Rochelle High Schoolissa on oppilaita yli 60 maasta.
The College of New Rochelle on New Yorkin osavaltion vanhin naisille tarkoitettu katolinen college. Kaupungissa sijaitsee myös miehiä opiskelijoiksi ottava katolinen korkeakoulu Iona College. Kaupungissa sijaitsee myös yksi Monroe Collegen neljästä kampuksesta.
New Rochellessa sijaitsee myös Japanese Weekend School of New York, joka antaa opetusta japaniksi viikonloppuisin.
Aiheesta muualla

Kuvia tai muita tiedostoja aiheesta New Rochelle Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New Rochelle, New York
New Rochellen edustan saaria.
Näkymä Davids’ Islandille.
Käännös suomeksi